HU Az Európai Unió Hivatalos Lapja C 331/9

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelvről (1)

(A folyékony vagy gáz-halmazállapotú szénhidrogének kutatására vonatkozó kizárólagos engedélyek, az ún. „Permis d'Etampes” és „Permis Malesherbers” iránti kérelmekről szóló felhívás)

(2005/C 331/05)

(EGT vonatkozású szöveg)

2005. január 17-i kérelmében a Géopétrol SA. társaság (székhelye: 9, rue Nicolas Copernic, Z.I du Coudray 93150 Le Blanc-Mesnil Cedex, Franciaország) folyékony vagy gáz-halmazállapotú szénhidrogének kutatására vonatkozó, körülbelül 588 négyzetkilométeres, Essonne, Loiret és Seine-et-Marne megye területén található területre érvényes kizárólagos engedély, az ún. „Permis d'Etampes” megadását kérvényezte négy éves időtartamra.

A szóban forgó engedély érvényességi övezetének kerületét az alábbiakban földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

CSÚCSOK FÖLDRAJZI HOSSZÚSÁG FÖLDRAJZI SZÉLESSÉG A 0,30°Ny 53,90°É B 0,02°Ny 53,90°É C 0,02°Ny 53,83°É D 0,00° 53,83°É E 0,00° 53,80°É F 0,30°K 53,80°É G 0,30°K 53,70°É H 0,30°Ny 53,70°É

2005. április 12-i kérelmében a Madison Energy France SNC társaság (székhelye: 13/15 boulevard de la Madeleine, 75001 Párizs) folyékony vagy gáz-halmazállapotú szénhidrogének kutatására vonatkozó, körülbelül 266,7 négyzetkilométeres, Essonne, Loiret és Seine-et-Marne megye területén található területre érvényes kizárólagos engedély, az úgynevezett „Permis de Malesherbes” megadását kérvényezte négy éves időtartamra.

A szóban forgó engedély érvényességi övezetének kerületét az alábbiakban földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

CSÚCSOK FÖLDRAJZI HOSSZÚSÁG FÖLDRAJZI SZÉLESSÉG A 0,00° 53,80°É B 0,20°K 53,80°É C 0,20°K 53,60°É D 0,00° 53,60°É

Mindkét kérelemben szerepel egy bizonyos területrész, amelynek kerületét az alábbiakban földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

CSÚCSOK FÖLDRAJZI HOSSZÚSÁG FÖLDRAJZI SZÉLESSÉG A 0,00° 53,80°É B 0,20°K 53,80°É C 0,20°K 53,70°É D 0,00° 53,70°É

A kérelmek benyújtása

A kezdeti kérelmek és a versengő kérelmek kérvényezőinek igazolniuk kell, hogy megfelelnek a bányászati engedélyekre vonatkozó, 1995. április 19-i 95-427 sz. módosított rendelet 3,4, és 5. cikkében meghatározott engedélyezési feltételeknek.

Az érdekelt társaságok versengő kérelmet nyújthatnak be az ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, „Felhívás szénhidrogénekre vonatkozó bányászati engedélyek elnyerésére Franciaországban” című felhívásban összefoglalt szabályok szerint, amelyeket a bányászati engedélyekre vonatkozó, 1995. április 19-i 95-427 sz. rendelet (a Francia Köztársaság Hivatalos Közlönye, 1995. április 22.) rögzített.

A versengő kérelmeket az alább megadott címen lehet benyújtani a bányászatért felelős minisztériumhoz. A kezdeti és a versengő kérelmek keretében igényelt területekre vonatkozó határozatokat a következő ütemterv szerint hozzák:

— a „Permis d'Etampes” engedély iránti kérelemben meghatározott terület esetében, a közös terültrészt is beleértve, az említett kérelemnek a francia hatóságok általi kézhezvételétől számított két éven belül, azaz legkésőbb 2007. január 21-ig.

— a „Permis de Malherbes” engedély iránti kérelemben meghatározott terület esetében, és a közös területrész kivételével, ha ezt már a „Permis d'Etampes” engedély keretében kiosztották, az említett kérelemnek a francia hatóságok általi kézhezvételétől számított két éven belül, azaz legkésőbb 2007. április 13-ig.

A tevékenység folytatására és leállítására vonatkozó feltételek és követelmények

Kérjük a kérvényezőket, hogy olvassák el a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696. sz. módosított rendeletet (a Francia Köztársaság Hivatalos Közlönye, 1995. május 11.).

További felvilágosítás a Gazdasági, Pénzügyi és Ipari Minisztériumnál igényelhető: Ministère de l'économie, des finances et de l'industrie, direction générale de l'énergie et des matières premières, direction des ressources énergétiques et minérales, bureau de la législation minière, 61, boulevard Vincent Auriol, Télédoc 133, F-75703 Paris Cedex 13 [telefon: (33) 144 97 23 02, faxe: (33) 144 97 05 70].

A fent említett rendeleti és törvényi rendelkezésekhez a http://www.legifrance.gouv.fr honlapon lehet hozzáférni.

(1) HL L 164., 1994.6.30., 3. o.